ai4bharat/Pralekha huggingface dataset:
وزیراعظم کا دفتر
گورنروں کے50ویں افتتاحی اجلاس سے وزیر اعظم کا خطاب
نئی دہلی،23 نومبر آج راشٹرپتی بھون ،نئی دہلی میں گورنروں کے 50ویں سالانہ اجلاس کی افتتاحی تقریب کاآغاز ہوا۔ نئی تشکیل شدہ مرکز کے زیر انتظام ریاست جموں وکشمیر اور لداخ کے لیفٹیننٹ گورنر سمیت پہلی بار بنے 17گورنروں نے اس کانفرنس میں شرکت کی۔ دیگر ہستیوں کے علاوہ صدر جمہوریہ، نائب صدر جمہوریہ، وزیر اعظم، وزیر داخلہ اور جل شکتی وزیر اس موقع پر موجود تھے۔
اس موقع پر خطاب کرتے ہوئے وزیر اعظم نے اس کانفرنس، جس کا آغاز 1949 میں ہوا تھا، کی طویل تاریخ کا ذکر کیا اور اس 50ویں ایڈیشن کو گذشتہ کانفرنسوں کی حصولیابی، نتائج اور مستقبل کے لائحہ عمل کا جائزہ لینے کے لیے ایک انوکھا موقع قرار دیا۔ انھوں نے کہا کہ گورنر کا ادارہ معاونتی اور مسابقتی وفاقی ڈھانچے کو بروئے کار لانے میں خصوصی رول ادا کرتا ہے۔ یہ کانفرنس گورنروں او رلیفٹیننٹ گورنروں کے لیے تبادلہ خیالات اور ایک دوسرے کے تجربات سے سیکھنے نیز سبھی ریاستوں اور مرکز کے زیر انتظام علاقوں کی امتیازی اور متنوع ضروریات کے لیے بہترین بین الاقوامی تجربات کو بروئے کار لانے کا موقع فراہم کرتی ہے۔ وزیر اعظم نے کہا کہ اپنے انتظامی ڈھانچے کے باعث مرکز کے زیر انتظام علاقے ترقی کے رول ماڈل کے طو رپر ابھر سکتے ہیں۔
وزیر اعظم نے کہا چونکہ ہندوستان2020 میں اپنی آزادی کی 75ویں سالگرہ اور 2047 میں 100ویں سالگرہ منائے گا۔ اس لیے انتظامی مشنری کو ملک کی عوام سے قریب لانے اور انھیں صحیح راہ دکھانے میں گورنر کا رول اور بھی اہمیت کا حامل ہوجاتا ہے۔ جیسا کہ ہم ہندوستان کی آئین سازی کی 70 سالہ تقریب منا رہے ہیں، گورنر اور ریاستی حکومتوں کو بھی ہندوستان کے آئین کی سروس کے مختلف پہلوؤں خاص طور پر شہریوں کے فرائض اور ذمہ داریوں کو اجاگر کرنا چاہئے۔ یہ صحیح معنوں میں شمولیت والی حکمرانی میں مددگار ثابت ہوگا۔
وزیر اعظم نے کہا کہ اس سال ہم مہاتما گاندھی کی 150ویں جینتی منا رہے ہیں۔ اس لیے گورنر اور لیفٹیننٹ گورنر اس موقع کا استعمال گاندھیائی نظریوں اور اقدار کی موزونیت بتانے کے لیے کرسکتے ہیں جو ہمارے آئین کے ایک اہم ستون ہیں۔ یونیورسٹیوں کے وائس چانسلر کی حیثیت سے اپنے کردار میں گورنر ہمارے نوجوان کے درمیان ملک کی تعمیر کے اقدار کو فروغ دینے اور انھیں زیادہ سے زیادہ حصولیابیوں کے تئیں ترغیب دینے میں مدد کرسکتے ہیں۔
وزیر اعظم نے اپنے خطاب کے آخر میں گورنروں اور لیفٹیننٹ گورنروں سے اپیل کی کہ وہ عام لوگوں کی ضرورتوں پر توجہ مرکوز کرنے اور اپنی آئینی ذمہ داریوں کو نبھانے کے لیے کام کریں۔ وزیر اعظم نے گورنروں سے درخواست کی کہ وہ درج فہرست ذاتوں، اقلیتی طبقوں، خواتین اور نوجوانوں سمیت کمزرو طبقوں کی ترقی کے سمت میں کام کریں۔ اس کے لیے وہ ریاستی سرکاروں کے ساتھ مل کر کام کرنے کے علاوہ موجودہ منصوبوں اور پروگراموں کے نفاذ پر توجہ دے سکتے ہیں۔ وزیر اعظم نے صحت کی خدمات، تعلیم اور سیاحت کے شعبوں کا خاص طور پر ذکر کیا جہاں پسماندہ طبقوں کے لیے روزگار کے بہترین مواقع موجود ہیں۔ انھوں نے کہا کہ گورنر کے دفتر کا استعمال خاص مقاصد جیسے تپ دق کے بارے میں بیداری لانے اور 2025 تک ہندوستان کو اس بیماری سے نجات دلانے کے لیے کیا جاسکتا ہے۔
وزیر اعظم نے خوشی کا اظہارکیا کہ اس سال کی کانفرنس میں قبائلی امور، زرعی اصلاحات، جل جیون مشن، نئی تعلیمی پالیسی اور ‘ایز آف لیونگ’ جیسے امور اور مسائل پر پانچ ذیلی گروپوں میں وسیع پیمانے پر بات چیت ہوگی۔ جن کی رپورٹ پر بعد میں سبھی شریک گورنروں اور لیفٹیننٹ گورنروں کے ذریعہ بڑے فارمیٹ پر بات چیت کی جائے گی۔
۔ ۔ ۔ ۔ ۔ ۔ ۔ ۔ ۔

U. No. 5328
(Visitor Counter : 75
صحت اور خاندانی بہبود کی وزارت
کووڈ-19 ٹیکہ کاری - 50واں دن
2.06 کروڑ سے زیادہ کووڈ-19 ویکسین کی خوراک دی جاچکی ہے
آج شام 7 بجے تک 11.64لاکھ ویکسین کی خوراک دی گئی
نئی دلّی ،06 مارچ، 2021 /
ملک بھر میں کووڈ-19 ٹیکہ لگوانے والوں کی مجموعی تعداد آج 2.06 کروڑ سے تجاوز کرگئی۔
ملک بھر میں 16 جنوری 2021 سے کووڈ-19 کے خلاف ٹیکہ کاری مہم کا آغاز ہوا تھا۔ جبکہ فرنٹ لائن اہلکاروں کو 2 فروری سے ویکسین دی جارہی ہے۔ 60 سال سے زیادہ اور سنگین بیماریوں سے متاثر 45 سال سے زیادہ عمرکے لوگوں کے لئے دوسرے مرحلے کی ٹیکہ کاری مہم کا آغاز یکم مارچ سے کیا گیا۔
ابتدائی رپورٹ کے مطابق آج شام 7 بجے تک مجموعی 20662073 لوگوں کو ٹیکہ لگایا گیا۔
اب تک 6972859 صحت کارکنان  کو ویکسین کی پہلی خوراک دی جاچکی ہے۔ جبکہ 3522671 صحت کارکنان دوسری خوراک حاصل کرچکے ہیں۔ وہیں 6502869 فرنٹ لائن اہلکاروں نےپہلی خوراک اور 197853 فرنٹ لائن اہلکاروں نے دوسری خوراک لی ہے۔460782 مستفدین کی عمر 60 سال سے زیادہ ہے جبکہ 3005039 مستفدین کی عمر 45 سال سے زیادہ ہے اور وہ کسی نہ کسی سنگین بیماری میں مبتلا ہیں۔
|
|
صحت شعبے سے متعلق کارکنان
|
|
فرنٹ لائن اہلکار
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
69,72,859
|
|
35,22,671
|
|
65,02,869
|
|
1,97,853
|
|
4,60,782
|
|
30,05,039
ابتدائی رپورٹ کے مطابق ملک بھر میں کووڈ-19 کے 50ویں دن آج شام 7 بجے تک مجموعی طور پر 1164422 ویکسین کی خوراک دی گئی۔ ان میں 944919 مستفدین کو ویکسین کی پہلی خوراک دی گئی جبکہ 219503 صحت کارکنان اور فرنٹ لائن اہلکاروں کو ٹیکے کی دوسری خوراک لگائی جاچکی ہے۔ حتمی رپورٹ آج رات تک تیار ہوجائے گی۔
|
|
مورخہ 06مارچ 2021
|
|
صحت کارکنان
|
|
فرنٹ لائن اہلکار
|
|
مختلف سنگین بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصول
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
57198
|
|
165841
|
|
146880
|
|
53662
|
|
114036
|
|
626805
|
|
944919
|
|
219503
کابینہ
یکم اپریل ، 2020 ء سے سرکاری دائرۂ کار کے شعبے کے بینکوں کو مستحکم بنانے سے متعلق تجویز کو کابینہ کی منظوری
حکومت نے پی ایس بی کے منظر نامے کو سرکاری دائرۂ کار کے 10 بینکوں کو مستحکم بناکر انہیں 4 بینک کی شکل دے کر تبدیلی پیدا کی ہے
ڈجیٹل لحاظ سے چاق و چوبند اور مستحکم بینک بنانے کے لئے مشتہریاں ، جن کے ذریعے عالمی کاروباری تقاضوں کی تکمیل ممکن ہو سکے گی
نئی دہلی، 04 مارچ / مرکزی کابینہ نے وزیراعظم جناب نریندر مودی کی قیادت میں سرکاری دائرۂ کار کے 10 بینکوں کو بڑے پیمانے پر مستحکم کرکے 4 بینکوں کی شکل میں تشکیل دینے کی تجویز کو منظوری دے دی ہے ۔
ان میں درج ذیل بینک شامل ہیں :
 اورئینٹل بینک آف کامرس اور یونائیٹڈ بینک آف انڈیا کو پنجاب نیشنل بینک میں ضم کر دیا جائے گا ۔
 سنڈی کیٹ بینک کو کینرا بینک میں ضم کر دیا جائے گا ۔
 آندھرا بینک اور کارپوریشن بینک کو یونین بینک آف انڈیا میں ضم کر دیا جائے گا ۔
 الہٰ آباد بینک کو انڈین بینک میں ضم کر دیا جائے گا ۔
مذکورہ انضمام یکم اپریل ، 2020 ء سے نافذ العمل ہو گا اور سات بڑے سرکاری دائرۂ کار کےبینک بڑے پیمانے پر کار کردگی اور قومی دائرۂ کار کے ساتھ وجود میں آئیں گے اور ہر ایک ضم کی گئی اکائی کا کاروبار 8 لاکھ کروڑ روپئے سے زائد کا ہو گا ۔ اس بڑے انضمام کے نتیجے میں ایسے بینک وجود میں آئیں گے ، جن کی کار کردگی کا پیمانہ عالمی بینکوں کے مساوی ہو گا اور وہ بھارت اور عالمی پیمانے پر اثر انگیزی کے ساتھ مسابقت کر سکیں گے ۔ انضمام کے ذریعے وسیع تر اضافہ اور تال میل ہو گا ، جس کے نتیجے میں لاگت کم ہو گی ، فوائد میں اضافہ ہو گا اور سرکاری دائرۂ کار کے بینک اپنی مسابقتی صلاحیت اور مثبت کار کردگی کو بڑھا سکیں گے اور بھارتی بینکنگ نظام پر بہتر اثرات مرتب کریں گے ۔
اس کے علاوہ ، انضمام کے نتیجے میں ضم کی گئی اکائیوں کو اپنے طور پر بڑے پیمانے پر قرض دینے کی صلاحیت بھی حاصل ہو گی اور اُن کے پاس افزوں ترین مالی صلاحیت ہو گی ، جس سے ان کی مسابقتی پوزیشن مضبوط ہو گی ۔ انضمام کئے گئے بینکوں میں بہترین طریقہ ہائے کار اپنائے جائیں گے ، جس کے نتیجے میں بینک اپنی لاگت اور اثر انگیزی دونوں بہتر بنا سکیں گے ۔ رِسک مینجمنٹ کا بہترین انتظام کر لیں گے اور وسیع تر دائرۂ کار کے ذریعے مالی شمولیت کو پروان چڑھائیں گے ۔
جن بینکوں کا انضمام عمل میں آئے گا اور ان میں ، جو ٹیکنا لوجیاں اپنائی جائیں گی ، اس کے نتیجے میں با صلاحیت پول حاصل ہو گا اور ڈاٹا بیس میں بھی وسعت آئے گی ۔ سرکاری دائرۂ کار کے یہ بینک تیزی سے ڈجیٹائز ہوتے ہوئے بینکنگ منظر نامے میں تجزیاتی بنیاد پر مسابقتی فوائد حاصل کرسکیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1044
(Visitor Counter : 153
خوراک کی ڈبہ بندی کی صنعتوں کی وزارت
محترمہ ہر سمرت کور بادل نے کولڈ چین پروجیکٹوں کے پروموٹرس کے ساتھ ویڈیو کانفرنس کی
نئی دہلی، 04 مئی 2020 / خوراک کو ڈبہ بند کرنے کے صنعتوں کی مرکزی وزیر محترمہ ہرسمرت کور بادل نے مہاراشٹر میں خوراک کو ڈبہ بند کرنے کی صنعتوں کی وزارت کی حمایت والے کولڈ چین پروجیکٹوں کے پروموٹروں کے ساتھ آج ویڈیو کانفرنس کی۔ ایف پی آئی کے وزیر مملکت جناب رمیشور تیلی بھی میٹنگ میں موجود تھے۔
38 کولڈ چین پروجیکٹوں کے پروموٹروں نے ویڈیو کانفرنس میں شرکت کی۔ پروموٹروں نے خوراک کو ڈبہ بند کرنے کی صنعتوں کی مرکزی وزیر سے بات چیت کی اور پروجیکٹوں کی تکمیل کے سلسلے میں اپنے اپنے تجربات اور پریشانیوں سے روشناس کرایا۔ مزید یہ کہ پروموٹروں نے لاک ڈاؤن مدت کے دوران کولڈ چین پروجیکٹوں کو چلانے میں درپیش چیلنجوں سے بھی واقف کرایا۔
محترمہ ہرسمرت کور بادل نے اس ضرورت پر زور دیا کہ کووڈ – 19 بحران سے نمٹنے کے لیے کولڈ چین کے مربوط نیٹ ورک کے اجتماعی استحکام میں اضافہ کیا جائے جس سے کھانے کی مصنوعات کی موجودہ سپلائی چین کو ایک شدید چیلنج کا سامنا ہے۔
انہوں نے منجمد سبزیوں اور ان ڈبہ بند ڈیئری مصنوعات کے بڑھتے ہوئے ذخیرے جیسے مسائل پر بھی بات چیت کی جسے ریستراں، شادی گھر اور ہوٹل وغیرہ جیسی روایتی مارکٹ میں لاک ڈاؤن کی وجہ سے جانے کا موقع نہیں مل رہا نیز ان مصنوعات کو برآمد کرنے میں بھی دشواریاں پیش آرہی ہیں ۔
پروموٹرز نے بتایا کہ کام کے اوقات میں اضافہ کیے جانے کی ضرورت ہے کیونکہ ایک تہائی عملہ یا آدھے کارکن کام کاج چلا رہے ہیں۔ اس کی وجہ سے مال کی لاگت بڑھ گئی ہے۔
ایف پی آئی کی مرکزی وزیر نے ویڈیو کانفرنس میں مندرجہ ذیل بڑے معاملات پر گفتگو کی :
۱۔ خام تیل کی دستیابی اور اس کی اونچی لاگت
۲۔ کام کاج پر لاک ڈاؤن کے اثرات
۳۔ لیبر اور لاجسٹکس سے متعلق مسائل
۴۔ تیاری پر بہت زیادہ لاگت
۵۔ نقد رقم کا بحران ، کیونکہ کسانوں کو ادائیگیاں کرنی ہیں
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U -2272
(Visitor Counter : 153
سٹرک ٹرانسپورٹ اور شاہراہوں کی وزارت
سڑکوں کی تعمیراور رکھ رکھاؤ سے متعلق اعداد و شمار
نئی دلّی، 16 مارچ / سڑک نقل و حمل اور شاہراہوں کے مرکزی وزیر جناب نتن گڈکری نے آج راجیہ سبھا میں ایک سوال کے تحریری جواب میں مطلع کیا ہے کہ سال 2019-20 کے دوران دسمبر، 2019 تک کل 6940 کلو میٹر طویل قومی شاہراہیں تعمیر کی گئی ہیں، جبکہ سال 2019-20 کے دوران بھارت مالا پروجیکٹ کے تحت 11522 کلو میٹر طویل قومی شاہراہیں تعمیر کی گئی ہیں۔
قومی شاہراہوں کی مرمت اور رکھ رکھاؤ ایک مسلسل جاری و ساری عمل ہے۔ 2019 کے دوران قومی شاہراہوں کے رکھ رکھاؤ کے لئے 2067.17 کروڑ روپئے کا فنڈ مختص کیا گیا تھا اور دسمبر، 2019 تک 762.50 کروڑ روپئے اس مد پر خرچ کئے جا چکے ہیں۔
۔۔۔۔۔۔
U. 1240ٰ
(Visitor Counter : 55
اقلیتی امور کی وزارتت
مرکزی وزیر جناب ہردیپ سنگھ پوری نے اقلیتوں کے قومی کمیشن کے ذریعے ‘‘ اقلیتوں کے دن’’ کی تقریبات میں صدارت کی
حکومت پورے خلوص کے ساتھ اقلیتوں کی ترقی کے لئے کام کر رہی ہے اور اس کے نتائج قابل ستائش ہیں : ہردیپ سنگھ پوری
اقلیتوں کے قومی کمیشن نے اقلیتی برادریوں کے کووڈ جانبازوں کی عزت افزائی کی
نئی لّی ، 19 دسمبر/اقلیتوں کے قومی کمیشن نے آج یہاں ‘‘ اقلیتوں کا دن ’’ منایا ۔ ہاؤسنگ اور شہری امور کے وزیر مملکت  اور شہری ہوا بازی کے وزیر مملکت جناب ہردیپ سنگھ پوری نے اِس تقریب کی صدارت کی ۔ اقلیتوں کے قومی کمیشن کے نائب چیئرمین جناب عاطف رشید اور این ایم سی کے سینئر عہدیدار اس موقع پر موجود تھے ۔
اس موقع پر کمیشن نے 6 درج فہرست اقلیتوں برادریوں کے 12 کووڈ جانبازوں کو عالمی وباء کے دوران سماج میں اُن کے مثالی تعاون کے لئے عزت افزائی کی ۔
جناب ہردیپ سنگھ پوری نے اقلیتی برادریوں کے کووڈ جانبازوں کی عزت افزائی کے لئے اقلیتوں کے قومی کمیشن کی ستائش کی ۔ انہوں نے اِس بات پر بھی زور دیا کہ برسوں سے حکومت پورے خلوص کے ساتھ اقلیتوں کی ترقی کے لئے کام کر رہی ہے اور اِن کے نتائج قابلِ ستائش ہیں ۔
آتم نربھر بھارت ، بھارت کو ایک خود کفیل ملک بنانے کے لئے وزیر اعظم کا ایک ویژن ہے ۔ وزیر اعظم کی ‘‘ ووکل فار لوکل ’’ کی اپیل کو کامیاب بنانے کے لئے اقلیتیں اقدامات کر رہی ہیں اور میک اِن انڈیا ، اسٹارٹ اَپ انڈیا جیسی اسکیموں میں شرکت کر رہی ہیں ۔ تمام اقلیتوں کو زیادہ تال میل کے ساتھ اقتصادی طور پر با اختیار بنایا جائے گا تاکہ انہیں ملک کی ترقی کے ساتھ اگلی سطح تک لے جایا جا سکے ۔
اجتماع سے خطاب کرتے ہوئے اقلیتوں کے قومی کمیشن کے نائب چیئرمین عاطف رشید نے سماج کے لئے جذبے کے ساتھ کام کرنے اور مثالی جرأت مندی کے لئے کووڈ جانبازوں کو مبارکباد دی ۔ انہوں نے تقریب میں موجود سبھی لوگوں سے اپیل کی کہ وہ آگے آئیں اور اِن ایوارڈ پانے والوں کی طرح مشکل وقت میں سماج سے تعاون کریں ۔ انہوں نے اجتماع کو مختلف برادریوں کے درمیان سماجی ہم آہنگی اور امن بر قرار رکھنے کے لئے حکومت کے رول کے بارے میں بھی بتایا ۔ اقلیتی امور کی وزارت کے ذریعے اقلیتوں کی فلاح و بہبود کی خاطر نافذ کی جانے والی مختلف اسکیمیں سماجی شمولیت اور اقتصادی بہبود کی جانب بڑا قدم ہیں ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8229
(Visitor Counter : 104
ماحولیات، جنگلات اور موسمیاتی تبدیلی کی وزارت
سی او پی27 میں ہندوستان نے مساوات اور مشترکہ لیکن مختلف ذمہ داریوں اور متعلقہ صلاحیتوں  کے بنیادی اصولوں پر روشنی ڈالی
ہندوستان نے ترقی پذیر ممالک کے ذریعہ موسمیاتی اقدامات کے نفاذ کے لیے موسمیاتی مالیات اور کم لاگت والی آب و ہوا ٹیکنالوجی کی منتقلی کی اہمیت پر زور دیا
پائیدار طرز زندگی کو فروغ دینے کے لیے مشن لائف کا آغاز کیا گیا
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ سی او پی27 میں ہندوستان نے مساوات اور مشترکہ لیکن مختلف ذمہ داریوں اور متعلقہ صلاحیتوں  کے بنیادی اصولوں کو اجاگر کیا۔ ہندوستان نے اس بات پر زور دیا کہ تمام ممالک کو عالمی کاربن بجٹ تک مساوی رسائی حاصل ہونی چاہیے، جو کہ ایک محدود عالمی وسائل ہے، درجہ حرارت میں اضافے کو پیرس معاہدے  کی مقرر کردہ حدود کے اندر رکھنا چاہیے اور تمام ممالک کو اس عالمی کاربن بجٹ کے اپنے منصفانہ حصے کے اندر رہنا چاہیے اور اسے ذمہ داری سے استعمال کرنا چاہیے۔ بھارت نے ترقی یافتہ ممالک سے موسمیاتی انصاف کے لیے اور موجودہ دہائی کے دوران اخراج میں تیزی سے کمی لانے کے لیے بھی زور دیا تاکہ ان کی اعلان کردہ تاریخوں سے بہت پہلے وہ خالص صفر تک پہنچ جائے، کیونکہ انھوں نے کم ہوتے عالمی کاربن کے اپنے منصفانہ حصہ سے زیادہ استعمال کیا ہے۔ ہندوستان نے اس بات پر بھی زور دیا کہ موسمیاتی مالیات کی منتقلی اور کم لاگت والی آب و ہوا ٹیکنالوجیز ترقی پذیر ممالک کی طرف سے موسمیاتی اقدامات کے نفاذ کے لیے زیادہ اہم ہو گئی ہیں۔ بھارت اور دیگر ترقی پذیر ممالک میں موسمیاتی اقدامات کو بہتر موسمیاتی مالیات کے ذریعے مزید تیز کیا جا سکتا ہے جو کہ زیادہ تر عوامی، گرانٹ پر مبنی اور رعایتی ہے۔
تحریری جواب میں کہا گیا کہ ہندوستان نے موافقت میں مدد کے لیے ٹھوس اقدامات اور فنڈنگ کے انتظامات اور موسمیاتی تبدیلی کے اثرات سے ہونے والے نقصانات سے بچنے اور کم کرنے کے لیے اقدامات کرنے پر بھی زور دیا ہے۔ ہندوستان نے قابل تجدید توانائی میں ٹیکنالوجی کی ترقی میں مضبوط عالمی تعاون اور خاص طور پر کم کاربن کے اخراج، بیٹری اسٹوریج، گرین ہائیڈروجن، کاربن کی گرفت کے استعمال اور اسٹوریج وغیرہ پر ٹیکنالوجی کی ضروریات پر زور دیا ہے۔ اکتوبر 2022 میں شروع کیے گئے لائف مشن اور ترقی کے حق کے ذریعے ہندوستان موسمیاتی انصاف، پائیدار طرز زندگی کے لیے اپنا مطالبہ جاری رکھے ہوئے ہے۔
موسمیاتی تبدیلی پر اقوام متحدہ کے فریم ورک کنونشن  کے ایک فریق کے طور پر ہندوستان نے دو قومی مواصلات  اور تین دو سالہ اپڈیٹ رپورٹ  پیش کی ہے جس میں ہندوستان کی موسمیاتی کارروائی اور اس کی کامیابیوں، گرین ہاؤس گیسوں کے اخراج وغیرہ کا خلاصہ کیا گیا ہے۔ تازہ ترین BUR رپورٹ میں قومی حالات، قومی GHG انوینٹری، تخفیف کے اقدامات، اور آب و ہوا کی تبدیلی میں گھریلو پیمائش، رپورٹنگ، اور تصدیق  کے بارے میں معلومات سمیت رکاوٹوں اور متعلقہ مالی، تکنیکی اور صلاحیت کی ضروریات کا تجزیہ شامل ہے۔
وزارت دفاع
خریداری سے متعلق نئی پالیسی
وزارت دفاع نے صنعت کی تنظیموں، تھنک ٹینک، سروسز اور دیگر سرکاری ایجنسیوں سے صلاح و مشورہ کرنے کے بعد، 01 اکتوبر، 2020 سے دفاعی حصول کا طریقہ کار -2020 شروع کیا ہے۔ ’آتم نربھر بھارت‘ اور ’میک ان انڈیا‘ کو فروغ دینے والے ڈی اے پی-2020 کی بنیادی خصوصیات درج ذیل ہیں:
- اسلحوں/پلیٹ فارموں کے سلسلے میں مثبت مقامیت پروری کی فہرستیں، اس بات کو یقینی بنانے کے لیے کہ فہرست میں درج آلات پہلے سے طے شدہ درآمداتی ٹائم لائن کے بعد نہیں خریدے گئے ہیں۔
- خریدیں (ہندوستانی مقامیت پر مبنی ڈیزائن، ڈیولپمنٹ اور مینوفیکچر [آئی ڈی ڈی ایم] درجہ بندی کے تحت خریداری کو اعلیٰ ترجیح۔
- درآمد کی تکمیل کے ذریعے خود انحصاری کو بڑھانے کے مقصد سے شروع کیے گئے میک-3 پروسیس کے ذریعے درآمد شدہ سامان کی مقامیت پروری۔
- ہر سال 100 کروڑ روپے تک کے آرڈر کے لیے ایم ایس ایم ای اور چھوٹی بندرگاہوں کی خاطر ریزرویشن۔
- ڈی اے پی-2020 کے تحت متعدد زمروں کی خریداری میں زیادہ مقامی مواد ۔
- خریدیں  [باب-2]، میک-1 اور میک-2 [باب-3] اور ڈی اے پی-2020 کے اسٹریٹجک پارٹنرشپ  ماڈل [باب-7] جیسے زمروں کے تحت خریداری میں رہائشی ہندوستانیوں کے ذریعے ملکیت اور کنٹرل والے ہندوستانی دکانداروں کے لیے ریزرویشن۔
- حکومت کی ’میک ان انڈیا‘ پہل کو آگے بڑھانے کے لیے خریدیں  کے نئے زمرے کا تعارف۔
گھریلو دفاعی صنعت کو مزید رفتار عطا کرنے کے لیے، دفاعی حصول کی کونسل  نے 22 مارچ، 2022 کو درج ذیل ترامیم کو منظور کیا ہے:
- یہ فیصلہ کیا گیا ہے کہ تحویل کی قدر اور قسم سے قطع نظر، غیر ملکی صنعت سے دفاعی آلات کی کوئی بھی درآمد/سورسنگ صرف ایک استثناء ہونا چاہیے، جس کے لیے ڈی اے سی/رکشا منتری کی مخصوص منظوری کی ضرورت ہوتی ہے۔
- ہندوستانی صنعت کے بوجھ کو کم کرنے کے لیے، انیٹگریٹی پیکٹ بینک گارنٹی  کو ختم کر دیا گیا ہے۔
- آئی ڈیکس اور میک-2 کے ذریعے حصول کے طریقہ کار کو آسان بنا دیا گیا ہے اور ٹائم لائن کو بھی کم کیا گیا ہے۔
یہ معلومات رکشا راجیہ منتری جناب اجے بھٹ نے 04 اپریل، 2022 کو راجیہ سبھا میں جناب ایرانا کڈاڈی کے سوال کے تحریری جواب میں فراہم کیں۔
صحت اور خاندانی بہبود کی وزارت
غیر ملکی میڈیکل طلباء کی حیثیت کے بارے میں اپ ڈیٹ
واپس آنے والے طلباء کو غیر ملکی میڈیکل گریجویٹ امتحان میں اس شرط کے ساتھ شرکت کی اجازت ہے کہ انہیں ان کے متعلقہ ادارے کی طرف سے کورس کی تکمیل کا سرٹیفکیٹ دیا گیا ہو
حکومت نے یوکرین کی تمام متعلقہ یونیورسٹیوں کے ساتھ بات چیت کی ہے تاکہ طلباء کو نقلیں اور دیگر دستاویزات آسانی سے فراہم کی جائیں
نئی دہلی،13 دسمبر، 2022/ غیر ملکی میڈیکل سٹوڈنٹس/گریجویٹ یا تو ’’اسکریننگ ٹیسٹ ریگولیشنز، 2002‘‘ یا ’’فارن میڈیکل گریجویٹ لائسنسی ریگولیشنز، 2021‘‘ کے تحت آتے ہیں۔ انڈین میڈیکل کونسل ایکٹ 1956 اور نیشنل میڈیکل کمیشن ایکٹ 2019 کے ساتھ ساتھ کسی بھی غیر ملکی میڈیکل انسٹی ٹیوٹ سے بھارتی میڈیکل کالجوں میں میڈیکل طلباء کو ایڈجسٹ کرنے یا منتقل کرنے کے ضوابط میں ایسی کوئی دفعات نہیں ہیں۔ این ایم سی کی طرف سے کسی بھی بھارتی میڈیکل انسٹی ٹیوٹ/یونیورسٹی میں کسی بھی غیر ملکی میڈیکل طالب علم کو منتقل کرنے یا ان کو ایڈجسٹ کرنے کی کوئی اجازت نہیں دی گئی ہے۔
نیشنل میڈیکل کمیشن  نے ایک اسکیم تیار کی ہے جس کے تحت بھارتی طلباء جو اپنے انڈرگریجویٹ میڈیسن کورس کے آخری سال میں تھے  ، روس-یوکرین تنازعات وغیرہ کی وجہ سے) کو اپنا غیر ملکی میڈیکل انسٹی ٹیوٹ چھوڑنا پڑا تھا اور اس کے بعد 30 جون 2022 کو یا اس سے پہلے متعلقہ انسٹی ٹیوٹ کی طرف سے کورس/ڈگری کی تکمیل کا سرٹیفکیٹ بھی دیا گیا ہے، انہیں غیر ملکی میڈیکل گریجویٹ امتحان میں شرکت کی اجازت ہے۔ اس کے بعد، ایف ایم جی امتحان میں کوالیفائی کرنے کے بعد، ایسے غیر ملکی میڈیکل گریجویٹس کو دو سال کی مدت کے لیے لازمی میڈیکل انٹرنشپ  سے گزرنا پڑتا ہے تاکہ وہ کلینیکل ٹریننگ کو پورا کر سکیں جو انڈرگریجویٹ میڈیسن کورس کے دوران وہ جسمانی طور پر شرکت نہیں کر سکتے تھے۔ غیر ملکی انسٹی ٹیوٹ کے ساتھ ساتھ انہیں بھارتی حالات میں طب کی مشق سے بھی آشنا کرنا۔ غیر ملکی میڈیکل گریجویٹس کو دو سال کا سی آر ایم آئی مکمل کرنے کے بعد ہی رجسٹریشن حاصل ہوتا ہے۔
ایم ای اے سے موصول ہونے والی معلومات کے مطابق، کیو میں بھارتی سفارت خانے نے یوکرین کی تمام متعلقہ یونیورسٹیوں سے بات چیت کی ہے تاکہ طلباء کو نقل اور دیگر دستاویزات آسانی سے فراہم کی جائیں۔ کسی بھی متعلقہ مسائل کو حل کرنے میں طلباء کی مدد کے لیے تفصیلات سفارت خانے کی ویب سائٹ پر دستیاب ہیں۔
این ایم سی نے پبلک نوٹس بھی جاری کیا ہے جس میں یوکرین کی طرف سے پیش کردہ اکیڈمک موبلٹی پروگرام پر عدم اعتراض کا اظہار کیا گیا ہے، یعنی 29 ممالک میں سے کسی میں بھی لاگو دیگر یونیورسٹیوں میں عارضی منتقلی جیسا کہ پبلک نوٹس میں بتایا گیا ہے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج راجیہ سبھا میں ایک تحریری جواب میں یہ بات کہی۔
۔۔۔
ش ح ۔ ا س۔ ت ح ۔
U – 13757
(Visitor Counter : 66
ریلوے کی وزارت
ریلوے نے نومبر 2022 تک فریٹ لوڈنگ سے 105905 کروڑ روپے کمائے ہیں
مال برداری کی آمدنی گزشتہ سال کی اسی مدت  کے مقابلے میں 16 فیصد بڑھ گئی
ریلوے نے، نومبر -22 تک 978.72 ایم ٹی کی مال برداری حاصل کی - پچھلے سال کے مقابلے میں مال برداری میں 8 فیصد کی بہتری
مشن موڈ پر، اس مالی سال 23-2022کے پہلے آٹھ مہینوں کے لیے بھارتی ریلویز کی فریٹ لوڈنگ گزشتہ سال کی لوڈنگ اور اسی مدت کی آمدنی کو عبور کر گئی۔
اپریل سے نومبر - 22 تک مجموعی بنیادوں پر، 978.72 ایم ٹی کی مال برداری حاصل کی گئی جبکہ گزشتہ سال اسی مدت کے دوران 903.16 ایم ٹی کی لوڈنگ ہوئی تھی، جو کہ 8فی صد کی بہتری کا مظاہرہ کرتی ہے۔ ریلوے نے گزشتہ سال کے 91127 کروڑ روپے کے مقابلے میں 105905 کروڑ روپے کمائے ہیں جو پچھلے سال کی اسی مدت کے مقابلے میں 16 فیصد زیادہ ہے۔
نومبر، 22 کے مہینے کے دوران، 123.9 ایم ٹی کی ابتدائی مال برداری حاصل کی گئی ہے جبکہ نومبر،21 میں 116.96 ایم ٹی کی مال برداری حاصل ہوئی تھی، جو کہ گزشتہ سال کے مقابلے میں 5 فیصد زیادہ ہے۔ اکتوبر،21 میں 12206 کروڑ روپے کی مال برداری کی آمدنی کے مقابلے میں13560 کروڑ روپے کی مال برداری سے حاصل کی گئی ہے، اس طرح گزشتہ سال کے مقابلے میں 11 فیصد کی بہتری دکھائی دیتی ہے۔
منتر، "کارگو کے لیے بھوکا" کے بعد، ہندوستانی ریلوے نے کاروبار کرنے میں آسانی کو بہتر بنانے کے ساتھ ساتھ مسابقتی قیمتوں پر خدمات کی فراہمی کو بہتر بنانے کے لیے مسلسل کوششیں کی ہیں جس کے نتیجے میں روایتی اور غیر روایتی اشیاء، دونوں راستوں سے ریلوے میں نئی مال برداری ہدایتیں مل رہی ہیں۔ تجارت کے فروغ کی اکائیاں، کسٹمر سینٹرک اپروچ اور کام، چست پالیسی نے ریلوے کو اس تاریخی کامیابی میں مدد کی ہے۔
وزارت آیوش
انڈومان نکوبار جزائر میں یوم یوگ -2021:انتطامیہ نے عوامی شرکت کے لئے پیشگی منصوبوں کو حتمی شکل دی
نئی دہلی،22مارچ 2021/انڈومان نکو بار جزائر میں بین الاقوامی یوم یوگ  -2021 کے موقع پر سرگرمیوں کی ایک سریز دیکھی جائے گی، جس سے عوام کے بڑے پیمانے پر یوگ کو اپنانے کے لئے ترغیب ملنے کی امید ہے، وہی مرکز کے زیر انتظام  انتظامیہ وبا کے خطرے کو دیکھتے ہوئے احتیاط کے ساتھ آگے بڑھ رہا ہے۔
21 جون، 2021 کو منعقد ہونے والی ساتویں آئی ڈی وائی کی تیاریوں کو لے کر یو ٹی انتظامیہ نے گزشتہ برسوں میں بین الاقوامی یوم یوگ کے لئے بنائی گئی رفتار کو آگے بڑھانے کا فیصلہ لیا ہے۔ یوٹی انتظامیہ اس سال کی سرگرمیوں میں تمام شعبوں یاحلقوں کے لوگوں کو شامل کرنے کےلئے پرعزم ہے۔ ساتویں آئی ڈی وائی کے لئے یو ڈی انتظامیہ کی اسکیم کو پہلے ہی حتمی شکل دی جاچکی ہے اور یہ گزشتہ برس کے دوران منعقدہ سرگرمیوں کے مطابق ہے۔ وہیں ، آئی ڈی وائی سرگرمیاں کووڈ-19 وبا کو لے کر طے شدہ طریقے سے منعقد کی جائیں گی۔
عام یوگ پروٹوکول  کی بنیاد پر خاص مقامات میں عوامی یوگ مظاہرہ کا انعقاد کیا جائے گا۔ مناسب پنچایت بھون، کمیونٹی سینٹر اور اسکول کے صحن وغیرہ کا استعمال ان کی دستیابی کی بنیاد پر کیا جائے گا۔ مرکز کے زیر انتظام علاقے کے تمام تینوں اضلاع میں حکومت ہند کے ذریعہ جاری کووڈ-19 رہنما ہدایات کی سختی سے تعمیل کی جائے گی۔ ہر مقام پر ہونے والے پروگراموں کی نگرانی انتظامیہ کے سینئر یا اعلی سطح کے افسران یعنی سکریٹری /ایچ او ڈی/ دیگر مناسب افسر ان متعلقہ محکموں کے تعاون سے کرسکتے ہیں۔ حصہ داروں کی جانے والی رہنمائی کے لئے یوگ ماہرین کو مدعو کیا جائے گا۔
اس کے علاوہ یہ بھی فیصلہ لیا گیاہے کہ ساتویں آئی ڈی وائی میں لوگوں کی بڑی ہوئی عوامی حصہ داری کو دیکھتے ہوئے مرکز کے زیر انتظام پورے علاقے میں کووڈ 19 رہنماہدایات کی تعمیل کو آئی ڈی وائی -2021 سے کم از کم ایک مہینے پہلے بیداریی سرگرمیوں کو شروع کیا جائے گا۔ اس کے لئے مجوز ہ سرگرمیاں درج ذیل ہیں:
- بیداری مہم /یوگ ریلی
- اسکول/کالج کے طلبا اور عام آدمی کے لئے ڈرائنگ الیوکوشن/ مضمون نگاری/ تقریر/پوسٹر مقابلہ
- iii. یوگ پر سمینار / ورک شاپ
- iv. یوگ پر موسیقی اور ثقافتی پروگرام
- یوگ پر چھوٹی نمائش
- vi. یوگ سے متعلق بیداری/ کثیر موضوعاتی صحت کیمپ
- اسکول کے طلبا کے لئے یوگ پر بیداری پروگرام
- یوگ وغیرہ پر صحت مذاکرات
یہ امید ہے کہ ان منظم کوششوں سے یوگ کو انڈومان نکوبار جزائر کے سرکاری صحت شعبے میں ایک مستقل مقام ملے گا۔ اس کے علاوہ آئی ڈی وائی کے انعقاد کے یوگ میں لوگوں کی دلچسپی اور اس سے متعلق بنیاد ی ڈھانچوںمیں اضافہ ہونے اور یوگ سیاحت حوصلہ افزائی ملنے کی بھی امید ہے۔
ش ح۔ ش ت۔ج
Uno-2904
(Visitor Counter : 126